
LATVIJAS NACIONĀLAIS VĒSTURES MUZEJS

ATKLĀTA KONKURSA
“Latvijas Nacionālā vēstures muzeja ekspozīcijas “Rīgas pils vēsture” 
ražošana, piegāde un uzstādīšana”

Iepirkuma identifikācijas Nr. LNVM/2026/1

NOLIKUMS




Rīgā, 2026


1. Vispārīgā informācija par pasūtītāju:
1.1. Informācija par Pasūtītāju:
	Latvijas Nacionālais vēstures muzejs

	Reģistrācijas numurs:
	900000076673

	PVN reģistrācijas numurs
	LV900000076673

	Juridiskā adrese: 
	Pulka iela 8, Rīga, LV - 1007

	Kontaktpersona par iepirkuma priekšmetu un organizatoriskiem jautājumiem saistībā ar iepirkuma norisi:
	Direktora vietniece administratīvajā un saimniecības darbā Ineta Auniņa, e-pasts ineta.aunina@lnvm.gov.lv, tālr. + 371 67220586

	Pasūtītāja pircēja profila adrese Elektronisko iepirkumu sistēmas (turpmāk – EIS) e-konkursu apakšsistēmā:
	https://www.eis.gov.lv/EKEIS/Supplier/Organizer/1164

	Darba laiks:
	Pirmdiena – Piektdiena: plkst.8.30 – 17.00



1.2. Iepirkuma komisija (turpmāk – Komisija) 4 locekļu sastāvā apstiprināta ar Latvijas Nacionālā vēstures muzeja 2026. gada 29. maija rīkojumu Nr. 1-8/61 un 2026. gada 1. jūlija rīkojumu Nr. 1-8/82.

2. Iepirkuma procedūras veids
2.1. Saskaņā ar Publisko iepirkumu likuma 8. panta pirmās daļas 1. punktu tiek rīkots atklāts konkurss. 

3. Informācija par iepirkuma priekšmetu
3.1. Pasūtītāja organizētā iepirkuma “Latvijas Nacionālā vēstures muzeja ekspozīcijas “Rīgas pils vēsture” ražošana, piegāde un uzstādīšana” (turpmāk – Iepirkums), identifikācijas numurs ir LNVM/2026/1.
3.2. Iepirkuma priekšmets ir ekspozīcijas “Rīgas pils vēsture” aprīkojuma ražošana, multimediju tehnikas piegāde un multimediju satura izstrāde saskaņā ar iepirkuma nolikumu un iepirkuma nolikuma pielikumos izvirzītajām prasībām. 
3.3. CPV kods: 92521100-0 (Muzeja izstāžu pakalpojumi)
3.4. CPV papildkodi: 44100000-1 (Celtniecības materiāli un saistītie izstrādājumi), 92312000-1 (Mākslinieciskie pakalpojumi), 39154100-7 (Izstāžu stendi), 44220000-8 (Konstrukciju galdniecības darbi), 72212520-0 (Multivides programmatūras izstrādes pakalpojumi), 92111260-2 (Informatīvo videofilmu ražošana) 39294000-9 (Ierīces un aprīkojums demonstrāciju vajadzībām).
3.5. Iepirkuma priekšmets nav sadalīts daļās. Pretendentam jāiesniedz piedāvājums par visu Iepirkuma priekšmeta apjomu. Iepirkuma priekšmets netiek sadalīts daļās, jo ekspozīcija ir vienots kopums – oriģināls ekspozīcijas dizains metu konkursa rezultātā izveidots kā vienots veselums  konkrētās ekspozīcijas tēmas labākajai iespējamajai skaidrošanai definētajai auditorijai. Projektēšanas laikā vienlaikus un integrēti izstrādāti stendi un vitrīnas konkrētiem muzeja eksponātiem, plānoti stendos integrēti multimediji un taktilās aktivitātes, kas tādā pašā dizaina stilistikā skaidros ekspozīcijas tēmu un eksponātus, bet multimediju tehnika ir pielāgota iebūvēšanai noteiktās vietās konkrētajos stendos. 
3.6. Piedāvājuma nodrošinājums nav paredzēts.
3.7. Plānotā līguma summa: EUR 465 000,00 (četri simti sešdesmit pieci tūkstoši eiro 00 centi) bez pievienotās vērtības nodokļa.

4. Līguma izpildes kārtība
4.1. Līguma izpildes termiņš – 35 (trīsdesmit piecas) kalendāra nedēļas pēc līguma spēkā stāšanās.
4.2. Avanss: Izpildītājam ir tiesības saņemt avansu līdz 20% no līguma kopējās summas. Lai saņemtu avansu Izpildītājs iesniedz bankas vai apdrošināšanas sabiedrības garantiju pieprasītā avansa summas apmērā.
4.3. Izpildītajam 10 (desmit) darba dienu laikā pēc Līguma spēkā stāšanās jāiesniedz bankas vai apdrošināšanas sabiedrības līguma saistību izpildes garantija atbilstoši Līguma projektam (Nolikuma 10. pielikums).
4.4. Izpildītajam 10 (desmit) darba dienu laikā pēc pakalpojuma pilnīgas pabeigšanas jāiesniedz bankas vai apdrošināšanas sabiedrības garantijas laika garantija atbilstoši Līguma projektam (Nolikuma 10. pielikums).
4.5. Izpildītājs nodrošina šādu minimālo garantijas termiņu:
4.5.1. 3 gadu garantiju izgatavotajām konstrukcijām, stiprinājumiem, taktilajiem mehānismiem un furnitūrai, kā arī pret izmantoto materiālu plaisāšanu, balēšanu/dzeltēšanu, līmplēves vai atlīmēšanos un citiem vizuālajiem defektiem;
4.5.2. 2 gadu garantiju uzstādītajai multimediju tehnikai un gaismām.
4.6. Apmaksa tiek veikta pēc līguma izpildes 30 (trīsdesmit) dienu laikā atbilstoši Līguma projektam (Nolikuma 10. pielikums). 
4.7. Līguma izpildes vieta – Pils laukums 3, Rīgā


5. Piedāvājuma iesniegšanas un atvēršanas vieta, datums, laiks un kārtība
5.1. Saskaņā ar Publisko iepirkumu likuma 39. panta pirmo daļu piedāvājumi jāiesniedz tikai elektroniski Elektronisko iepirkumu sistēmas (EIS) e-konkursu apakšsistēmā ne vēlāk kā līdz 2026. gada 31. augustam plkst. 10.00 pēc vietējā laika;
5.2. Ārpus EIS e-konkursu apakšsistēmas un / vai pēc noteiktā termiņa iesniegtie piedāvājumi tiks atzīti par neatbilstošiem Nolikuma prasībām;
5.3. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam;
5.4. Piedāvājumu drīkst iesniegt, sākot ar dienu, kad paziņojums par plānoto līgumu ir publicēts Iepirkumu uzraudzības biroja tīmekļvietnē – publikāciju vadības sistēmā;
5.5. Pretendents iesniedz piedāvājumu par visu iepirkumu kopumā, nav pieļaujama piedāvājuma iesniegšana par atsevišķu pakalpojumu vai preci;
5.6. Katrs pretendents iesniedz vienu piedāvājumu, piedāvājuma variantu iesniegšana nav pieļaujama;
5.7. Piedāvājumus atver vienlaikus EIS ne ātrāk kā 4 (četras) stundas pēc Nolikuma 5.1. punktā noteiktā termiņa iestāšanās, t.i. 2026. gada 31. augustā plkst. 14.00, izmantojot EIS e-konkursu apakšsistēmā pieejamos rīkus piedāvājumu elektroniskai saņemšanai un atvēršanai;
5.8. Piedāvājumu atvēršanas sanāksme ir atklāta un tajā var piedalīties visas ieinteresētās personas, reģistrējoties piedāvājumu atvēršanas sanāksmei tiešsaistes režīmā EIS e- konkursu apakšsistēmā;
5.9. Piedāvājumus atver vienlaikus Valsts reģionālās attīstības aģentūras tīmekļvietnē Elektronisko iepirkumu sistēmas e-konkursu apakšsistēmā, izmantojot Elektroniskajā informācijas sistēmā pieejamos rīkus piedāvājumu elektroniskai saņemšanai. Pēc piedāvājumu atvēršanas pircēja profilā tiek publicēta informācija par pretendentu, piedāvājuma iesniegšanas datumu un laiku un piedāvāto cenu vai izmaksas.
5.10. Ja Pretendents piedāvājuma datu aizsardzībai izmantojis piedāvājuma šifrēšanu, Pretendents ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai iesniedz elektronisko atslēgu ar paroli šifrēta dokumenta atvēršanai vai pats atšifrē piedāvājumu (EIS ievada derīgu elektronisko atslēgu un paroli), EIS ir jāievada elektroniskā atslēga un Komisijai jāiesniedz elektroniskā atslēga ar paroli šifrētā dokumenta atvēršanai.
5.11. Pasūtītājs publicē EIS piedāvājumu atvēršanas sanāksmes protokolu (Pretendenta nosaukums, piedāvājuma iesniegšanas datums un laiks) un iesniegtos Pretendentu finanšu piedāvājumu apkopojumus.
5.12. Piedāvājumu vērtēšanu un lēmumu pieņemšanu Komisija veic slēgtā sēdē.

6. Informācijas apmaiņas kārtība
6.1. Pasūtītājs nodrošina brīvu un tiešu elektronisko pieeju iepirkuma dokumentiem EIS e-konkursu apakšsistēmā šā iepirkuma sadaļā, tīmekļvietnē www.eis.gov.lv;
6.2. Informācijas apmaiņa starp Pasūtītāju un Pretendentiem par Nolikumu un tā pielikumiem notiek Publisko iepirkumu likuma noteiktajā kārtībā, izmantojot elektroniskos saziņas līdzekļus;
6.3. Jautājumus par iepirkuma procedūras dokumentos iekļautajām prasībām ieinteresētais pretendents nosūta elektroniski uz e-pastu: iepirkumi@lnvm.gov.lv vai, izmantojot EIS funkciju “Pretendentu jautājumi”. Ārpus pasūtītāja noteiktā darba laika (darba dienās no plkst. 8.30 līdz plkst. 17.00) pa elektronisko pastu saņemtajiem jautājumiem par saņemšanas dienu uzskata nākamo darba dienu.
6.4. Ja pretendents ir laikus pieprasījis papildus informāciju vai uzdevis jautājumu par Nolikumu, tad Komisija informāciju sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. 
6.5. Komisija papildu informāciju nosūta pretendentam, kas jautājumu uzdevis, vienlaikus šo informāciju ievietojot EIS e-konkursu apakšsistēmā, kur ir pieejami iepirkuma dokumenti, norādot arī uzdoto jautājumu.
6.6. Papildu informācija, kā arī informācija, kas saistīta ar šo iepirkumu, tiek publicēta EIS e-konkursu apakšsistēmā šī iepirkuma sadaļā, tīmekļvietnē: www.eis.gov.lv.

7. Ieinteresēto piegādātāju sanāksme
7.1. Piegādātājam ir tiesības ierosināt, lai tiek rīkota ieinteresēto piegādātāju sanāksme. Komisija rīko ieinteresēto piegādātāju sanāksmi, ja ne vēlāk kā 10 (desmit) dienas pirms piedāvājumu iesniegšanas termiņa pēdējās dienas ir saņemti vismaz 2 (divu) ieinteresēto piegādātāju priekšlikumi rīkot ieinteresēto piegādātāju sanāksmi.
7.2. Sanāksmi rīko ne vēlāk ka 5 (piecas) dienas pirms piedāvājumu iesniegšanas termiņā pēdējās dienas, informāciju par sanāksmi ievietojot EIS e-konkursu apakšsistēmā pie attiecīgā iepirkuma, vismaz 3 (trīs) dienas iepriekš. Komisija sniedz papildu informāciju un atbild uz sanāksmes laikā uzdotajiem jautājumiem. Sanāksmes gaita tiek protokolēta.

8. Piedāvājuma noformēšana
8.1. Pretendenta iesniegtajiem dokumentiem jābūt sagatavotiem latviešu valodā. Iesniedzot piedāvājumu vai atsevišķus piedāvājuma dokumentus svešvalodā, pretendents piedāvājuma dokumentiem pievieno apliecinātu tulkojumu latviešu valodā saskaņā ar Ministru kabineta 2000. gada 22. augusta noteikumiem Nr. 291 „Kārtība, kādā apliecināmi dokumentu tulkojumi valsts valodā“. Par dokumenta tulkojuma atbilstību oriģinālam atbild pretendents.
8.2. Iesniedzot piedāvājuma sastāvā esošo dokumentu atvasinājumus (kopijas), pretendents apliecina kopiju un iesniegto dokumentu kopiju pareizību atbilstoši Ministru kabineta 2018. gada 4. septembra noteikumiem Nr. 558 „Dokumentu izstrādāšanas un noformēšanas kārtība“. Ja Komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu, vai iesniedz notariāli apliecinātu dokumenta kopiju.
8.3. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr. 558 „Dokumentu izstrādāšanas un noformēšanas kārtība”.
8.4. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām“ noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku.
8.5. Piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai PDF formātā).
8.6. Pretendenta piedāvājumu paraksta persona, kam ir tiesības pārstāvēt pretendentu vai tās pilnvarota persona. Pilnvara jāiesniedz kopā ar piedāvājumu. Pilnvarā precīzi jānorāda pilnvarotajai personai piešķirto tiesību un saistību apjoms. 
8.7. Iesniedzot piedāvājumu, pretendents paraksta piedāvājumu ar EIS piedāvāto elektronisko parakstu vai ar drošu elektronisko parakstu un laika zīmogu. Pretendents ir tiesīgs ar vienu drošu elektronisko parakstu parakstīt visus dokumentus kā vienu kopumu.
8.8. Ja piedāvājumu iesniedz personu apvienība, piedāvājumā norāda tās pilnvaroto pārstāvi ar tiesībām elektroniski parakstīt visus ar iepirkumu saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautas personas pārstāvtiesīgajam vai pilnvarotajam pārstāvim.
8.9. Iesniedzot piedāvājumu, pretendents atzīst pilnībā visus Nolikumā un Nolikuma pielikumos, un formās, kuras ir ievietotas EIS e-konkursu apakšsistēmas šī iepirkuma sadaļā, ietvertos nosacījumus.
8.10. Pretendents piedāvājumu sagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā jāiesniedz derīga elektroniskā atslēga un parole šifrētā dokumenta atvēršanai. Ja piedāvājums saturēs kādu no šajā punktā norādītajiem riskiem, piedāvājums netiks izskatīts un Komisija attiecīgo pretendentu izslēgs no dalības iepirkumā.
8.11. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā:
8.11.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
8.11.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
8.11.3. elektroniski sagatavoto piedāvājumu šifrējot ārpus Elektronisko iepirkumu sistēmas e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli – pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām.
8.12. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
8.13. Pretendents līdz piedāvājumu iesniegšanas termiņa beigām var rakstveidā grozīt vai atsaukt iesniegto piedāvājumu, attiecīgi to noformējot kā “Grozījumi” vai “Atsaukums”, izmantojot attiecīgos Elektronisko iepirkumu sistēmas pieejamos rīkus. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības Iepirkumā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
8.14. Ja pretendenta iesniegtais piedāvājums neatbilst Nolikuma prasībām, tad Komisijai ir tiesības noraidīt pretendenta iesniegto piedāvājumu.
8.15. Pretendenta piedāvājums sastāv no Nolikuma 10. nodaļā norādītajiem dokumentiem.

9. Pretendenta izslēgšanas noteikumi
9.1. Pretendentu izslēdz no dalības iepirkumā, ja uz pretendentu, kā arī uz personām, kuras minētas Publisko iepirkumu likuma 42.panta trešajā daļā (izņemot Publisko iepirkumu likuma Pārejas noteikumu 28.punktā minētajām personām: t.i. Pasūtītājs nepiemēro Publisko iepirkumu likuma 42. panta otrās daļas 1., 2., un 3.punktā minētos izslēgšanas iemeslus personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē un Publisko iepirkuma likuma 42.panta otrās daļas 1., 2. un 11. punktā minētos izslēgšanas iemeslus neattiecina uz pretendenta patieso labuma guvēju) minētajā normā noteiktajā apmērā, attiecas  izslēgšanas nosacījumi, kas noteikti Publisko iepirkumu likuma 42.panta otrās daļas 1.-7.un 10.-14.apakšpunktos. Tāpat atbilstoši Starptautisko un Latvijas Republikas nacionālo sankciju likuma 11.1 panta pirmajai daļai Komisija izslēdz Pretendentu no dalības iepirkumā, ja uz pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts sankcijas. Ja attiecībā uz pretendentu vai kādu no minētajām personām noteiktās starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts sankcijas kavēs līguma izpildi, pretendents ir izslēdzams no dalības līguma slēgšanas tiesību piešķiršanas procedūrā.  Lai pārbaudītu, vai pretendents nav izslēdzams no dalības Publisko iepirkumu likuma 42. panta otrajā daļā minēto iemeslu dēļ, Pasūtītājs rīkojas atbilstoši Publisko iepirkumu likuma 42. panta ceturtās daļas 2. punktā un piektajā, sestajā un devītajā daļā minētajai kārtībai, kā arī ievērojot Publisko iepirkumu likuma 43. panta noteikumus un Publisko iepirkumu likuma Pārejas noteikumu 28. punkta pirmajā apakšpunktā noteiktajā kārtībā..
9.2. Lai Komisija pārbaudītu, vai uz ārvalstī reģistrētu pretendentu, kuram piešķiramas līguma slēgšanas tiesības, neattiecas Starptautisko un Latvijas Republikas nacionālo sankciju likumā  noteiktās sankcijas, pretendentam 10 (desmit) darbdienu laikā no attiecīga pieprasījuma saņemšanas ir jāiesniedz kompetentas institūcijas (piemēram, Latvijas Republikas Uzņēmumu reģistram līdzvērtīgas iestādes) izziņu (-as), kas atspoguļo aktuālo informāciju par pretendenta (Nolikuma 1.pielikumā minētajām) amatpersonām – valdes vai padomes locekļiem, patiesā labuma guvējiem, pārstāvēttiesīgajām personām vai prokūristiem vai personām, kuras ir pilnvarotas pārstāvēt pretendentu darbībās, kas saistītas ar filiāli. Ja ārvalsts kompetentās institūcijas izziņa netiek izsniegta, to var aizstāt ar zvērestu vai, ja zvēresta došanu attiecīgās valsts normatīvie akti neparedz, -ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī.

10. Pretendentu atlases prasības un pretendenta piedāvājumā iesniedzamie dokumenti

	Nr. p.k.
	PRASĪBAS
	IESNIEDZAMIE DOKUMENTI

	10.1.
	Pretendents iesniedz pieteikumu dalībai Iepirkumā, apliecinot, ka piekrīt dalībai Iepirkumā atbilstoši Nolikuma prasībām. Pretendents pieteikumā norāda personas, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē, kā arī pretendenta patiesā labuma guvējus.
	Pretendents iesniedz pieteikumu piedalīties Iepirkumā, sagatavojot to atbilstoši Nolikuma 1. pielikumam.

	10.2.
	Piedāvājumu paraksta paraksttiesīgā persona vai pilnvarotā persona.
	Ja piedāvājumu vai piedāvājumam pievienotos dokumentus paraksta pretendenta pilnvarota persona vai ārvalstīs reģistrēta pretendenta pārstāvis ar paraksta tiesībām, jāiesniedz dokuments, kas apliecina paraksta tiesības un tiesības attiecīgajai personai pārstāvēt pretendentu vai arī jānorāda publiski pieejams reģistrs, kur pasūtītājs var pārliecināties par pretendenta paraksttiesīgo personu. Ja piedāvājumā iekļautos dokumentus paraksta pretendenta, kurš reģistrēts Latvijā, pārstāvis ar paraksta tiesībām, par pretendenta pārstāvja paraksttiesībām pasūtītājs pārliecinās publiski pieejamās datu bāzēs. 


	10.3.
	Pretendents iesniedz apliecinājumu par neatkarīgi izstrādātu piedāvājumu, kas ir noformēts atbilstoši Iepirkuma nolikuma pielikuma veidlapai “Apliecinājums par neatkarīgi izstrādātu piedāvājumu” (Nolikuma 2. pielikums).
	Pretendents iesniedz aizpildītu pielikumu - Apliecinājums par neatkarīgi izstrādātu piedāvājumu (Nolikuma 2. pielikums).

	10.4.
	Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība) normatīvajos tiesību aktos noteiktajos gadījumos ir reģistrēti komercreģistrā, Valsts ieņēmumu dienesta saimnieciskās darbības reģistrā vai līdzvērtīgā reģistrā ārvalstīs.
	[bookmark: _Hlk198289895]Par Latvijas Republikā reģistrētu pretendentu reģistrāciju atbilstoši normatīvo aktu prasībām Komisija pārliecināsies Uzņēmumu reģistra tīmekļvietnē vai par fizisku personu Valsts ieņēmumu dienesta Saimnieciskās darbības reģistrā. 

Ārvalstī reģistrētam, licencētam vai sertificētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka dalībnieks ir reģistrēts, licencēts vai sertificēts atbilstoši tās valsts normatīvo aktu prasībām, un pierādījumus, kas apliecina dalībnieka likumiskā pārstāvja paraksta tiesības vai arī jānorāda publiski pieejams reģistrs, kur pasūtītājs varētu pārliecināties par pretendenta reģistrācijas faktu. 

	10.5.
	Ja piedāvājumu Iepirkumam iesniedz piegādātāju apvienība, piegādātāju apvienības dalībnieku starpā ir noslēgta rakstveida vienošanās.
	Ja piedāvājumu Iepirkumam iesniedz piegādātāju apvienība, piedāvājumam pievieno piegādātāju apvienības dalībnieku parakstītu vienošanos. Šajā vienošanās dokumentā norāda: 
1) piegādātāju apvienības dibināšanas mērķis un līguma darbības (spēkā esamības) termiņš;
2) Piegādātāju apvienības dalībnieku apliecinājumu par sadarbību nākotnē Iepirkuma līguma izpildē; 
3) Iepirkuma līguma daļas, kuras izpildīs katrs no piegādātāju apvienības dalībniekiem; 
4) Apliecinājumu, ka, ja tiks pieņemts lēmums piegādātāju apvienībai piešķirt līguma slēgšanas tiesības, visi piegādātāju apvienības dalībnieki, uz kuru saimnieciskajām un finansiālajām iespējām piegādātājs balstās, lai izpildītu konkursa nolikumā noteiktās kvalifikācijas prasības nesīs solidāru atbildību pret pasūtītāju;
5)  vienošanās termiņš;
6) Dalībnieku, kurš pilnvarots parakstīt piedāvājumu un pārstāvēt piegādātāju apvienību Iepirkumā, kā arī parakstīt Iepirkuma līgumu.

	10.6.
	Pretendenta vidējais finanšu neto apgrozījums ir ne mazāks kā 800 00,00 EUR (astoņi simti tūkstoši eiro 00 centi) iepriekšējos divos finanšu gados, par kuriem ir atbilstoši sagatavoti, apstiprināti un iesniegti gada pārskati Valsts ieņēmumu dienestam (vai attiecīgās valsts kompetentajā institūcijā) vai finanšu apgrozījums attiecīgā darbības periodā, ja pretendents ir dibināts vēlāk.
Ja piedāvājumu iesniedz personu apvienība, tad visu personu apvienības dalībnieku apgrozījuma summai jāveido nepieciešamais apgrozījuma apmērs.
	Pretendentam jāiesniedz Peļņas vai zaudējumu aprēķina apliecinātas kopijas par iepriekšējiem diviem finanšu gadiem, par kuriem ir atbilstoši sagatavoti, apstiprināti un iesniegti Valsts ieņēmumu dienestam gada pārskati vai, ja Pretendents ir dibināts vēlāk, informāciju par finanšu apgrozījumu (neto apgrozījumu) no tā reģistrācijas dienas.

Ārvalstīs reģistrētiem pretendentam jāiesniedz atbilstoši sagatavoti, apstiprināti un attiecīgajā institūcijā iesniegti dokumenti vai dokumentu kopijas par iepriekšējiem finanšu gadiem, vai ja pretendents ir dibināts vēlāk, informāciju par finanšu apgrozījumu (neto apgrozījumu) no tā reģistrācijas dienas.

	TEHNISKĀS UN PROFESIONĀLĀS SPĒJAS
	IESNIEDZAMIE DOKUMENTI

	10.7.
	Pretendents iepriekšējo 5 (piecu) gadu laikā (t.i., 2021., 2022., 2023., 2024., 2025. un 2026.gadā līdz piedāvājuma iesniegšanas dienai) ir veicis vismaz 2 (divu) līdzvērtīgu pasūtīju izpildi, par līdzvērtīgu pasūtījumu izpildi uzskatot tādu pasūtījumu, kur galvenais pasūtījuma priekšmets ir bijis pēc individuāla dizaina veidotu izstāžu vai ekspozīciju telpu iekārtošana, kas ietver nestandarta konstrukcijas priekšmetu eksponēšanai, gan taktilajiem elementiem, gan iebūvētiem multimedijiem (tostarp multimediju satura izstrādē).
Vienam no pretendenta iesniegtajiem līdzvērtīgajiem pasūtījumiem jāizpilda šādas papildu prasības:
1) pakalpojums sniegts kultūras mantojuma institūcijai[footnoteRef:1];  [1:  Par kultūras mantojuma institūcijām šī iepirkuma kontekstā uzskatāmas tādas organizācijas, kas darbojas, lai aizsargātu, saglabātu un popularizētu kultūras mantojumu, piemēram, muzeji, bibliotēkas, arhīvi, mantojuma centri, vēsturiskās ēkas ar interjeru ekspozīcijām, industriālā mantojuma objekti u.c. un tās eksponē oriģinālos muzeja krājuma priekšmetus, arhivālijas, iespieddarbus, arhitektūras vai vēstures pieminekļus.] 

2) pasūtījums ir bijis pēc individuāla dizaina veidotu izstāžu vai ekspozīciju telpu iekārtošana vismaz 180 m2 platībā (telpām jābūt publiski pieejamām) vai pasūtījuma ražošanas, piegādes un uzstādīšanas izmaksas ir bijušas vismaz EUR 450 000,00 (četri simti piecdesmit tūkstoši eiro 00 centi) bez PVN apmērā. 
Ja atsauksmē/ pieredzes apliecinājumā norādītais klients pasūtītājam sniegs negatīvu atsauksmi un klienta norādītie argumenti vērtējami kā būtiski attiecībā uz trūkumiem klienta pasūtījuma izpildē, tad pasūtītājam ir tiesības noraidīt pretendentu kā neatbilstošu kvalifikācijas prasībām. 
Ja piedāvājumu iesniedz piegādātāju apvienība, pieredzi pretendents kā piegādātāju apvienība var apliecināt kopumā, t.i., jebkurš piegādātāju apvienības dalībnieks.

	Pretendents iesniedz pretendenta pieredzes apliecinājumu (Nolikuma 6. pielikums) par izpildītajiem pasūtījumiem pēdējo piecu gadu laikā (2021., 2022., 2023., 2024., 2025. un 2025. gadā - līdz piedāvājuma iesniegšanas brīdim) vai īsākā laika periodā, ja pretendents ir dibināts vēlāk. 

Papildus pretendents pievieno ne mazāk kā 2 (divas) pozitīvas atsauksmes no Pretendenta pieredzes sarakstā (Nolikuma 6. pielikums) norādītajiem pasūtītājiem par pakalpojuma izpildi līgumā noteiktajā termiņā un atbilstošā kvalitātē vai citu dokumentu, no kura būtu iespējams konstatēt pretendenta atbilstību Nolikuma 10.7. punktā noteiktajām prasībām.

Pieredzes apliecinājumam pretendents pievieno realizēto projektu izvērstu ilustratīvo materiālu vai norāda saiti uz tīmekļvietni, kurā attēli pieejami.

	10.8.
	Pretendents līguma izpildei obligāti iesaista projektu vadītāju, kas atbilst šādām prasībām:
[bookmark: _Hlk195694160]- kuram ir pieredze iepriekšējo 5 (piecu) gadu (t.i., 2021., 2022., 2023., 2024., 2025. un 2026.gadā līdz piedāvājuma iesniegšanas dienai) laikā kā projekta vadītājam un kurš vadījis vismaz viena līguma izpildi (līguma izpilde ir pabeigta), kur galvenais līguma priekšmets ir bijis izstāžu un/vai ekspozīcijas tehniskā realizācija vismaz 180 m2 platībā vai izstādes/ ekspozīcijas ražošanas un uzstādīšanas izmaksas ir bijušas vismaz EUR 450 000,00 (četri simti piecdesmit tūkstoši eiro 00 centi) bez PVN apmērā. Norādītie projekti ir pabeigti un var tikt uzrādīti Pasūtītājam pēc pieprasījuma.
Projekta vadītājs nevar vienlaikus ieņemt cita piedāvātā speciālista amatu.
Komisijai ir tiesības sazināties ar speciālista pieredzes aprakstā norādīto klientu. Ja pieredzes aprakstā norādītais klients sniegs negatīvu atsauksmi un klienta norādītie argumenti vērtējami kā būtiski attiecībā uz trūkumiem klienta pasūtījuma izpildē, tad Pasūtītājam ir tiesības noraidīt pretendentu kā neatbilstošu kvalifikācijas prasībām.
	Jāiesniedz piedāvātā projektu vadītāja parakstīts pieredzes apraksts (turpmāk – CV) (saskaņā ar Nolikuma 7.pielikumu).
CV jāiesniedz tādā apjomā, lai no tā var secināt atbilstību 10.8. punkta prasībām, norādot konkrētus piemērus par 10.8. punktā uzskaitītajām prasībām.
Var pievienot ilustratīvo materiālu par realizētajiem projektiem. 
Papildus jāiesniedz speciālista pašrocīgi parakstīts apliecinājums CV veidnes nobeigumā (Nolikuma 7.pielikums) “Apliecinājums”).

	10.9.
	Pretendents līguma izpildei obligāti iesaista radošo direktoru un/vai režisoru (vai tml. amats), kas atbilst šādām prasībām:
- augstākā izglītība (vismaz bakalaura grāds) mākslās (piemēram, audiovizuālo mediju (multimediju) māksla un dizains, režija, vizuālās mākslas, u.tml.
- kuram ir pieredze iepriekšējo 5 (piecu) gadu (t.i., 2021., 2022., 2023., 2024., 2025. un 2026. līdz piedāvājuma iesniegšanas dienai) laikā vismaz 3 (trīs) video materiālu un animāciju izveidē publiskai atskaņošanai ekspozīcijās un izstādēs, apraidē vai izvietoti publiski pieejamā vietnē tīmeklī;   Radošais direktors un/vai režisors nevar vienlaikus ieņemt cita piedāvātā speciālista amatu.
Komisijai ir tiesības sazināties ar speciālista pieredzes aprakstā norādīto klientu. Ja pieredzes aprakstā norādītais klients sniegs negatīvu atsauksmi un klienta norādītie argumenti vērtējami kā būtiski attiecībā uz trūkumiem klienta pasūtījuma izpildē, tad Pasūtītājam ir tiesības noraidīt pretendentu kā neatbilstošu kvalifikācijas prasībām.
	Jāiesniedz piedāvātā radošā direktora un/vai režisora parakstīts pieredzes apraksts (turpmāk – CV) (saskaņā ar Nolikuma 7.pielikumu), pievienojot izglītību apliecinošo dokumentu kopijas (diploma kopijas).
CV jāiesniedz tādā apjomā, lai no tā var secināt atbilstību 10.9. punkta prasībām, norādot konkrētus piemērus par 10.9. punktā uzskaitītajām prasībām.
Var pievienot ilustratīvo/video materiālu par realizētajiem projektiem. 
Papildus jāiesniedz speciālista pašrocīgi parakstīts apliecinājums CV veidnes nobeigumā (Nolikuma 7.pielikums) “Apliecinājums”).

	10.10.
	Pretendents līguma izpildei obligāti iesaista tehniskās projektēšanas speciālistu, kas atbilst šādām prasībām:
· augstākā akadēmiskā izglītība (vismaz bakalaura grāds) arhitektūras vai inženiertehnisko zinātņu jomā vai tml.;
· kurš iepriekšējo 5 (piecu) gadu (2021., 2022., 2023., 2024., 2025. un 2026. gadā līdz piedāvājuma iesniegšanas dienai) laikā kā tehniskās projektēšanas speciālists ir veicis pēc individuāla dizaina izstrādātu konstrukciju ražošanas 3D modeļu izstrādi, konstrukciju ražošanas vadību un uzraudzību izstāžu un/vai ekspozīcijas tehnisko realizāciju vismaz 180 m2 platībā  vai izstādes/ ekspozīcijas ražošanas un uzstādīšanas izmaksas ir bijušas vismaz EUR 450 000,00 (četri simti piecdesmit tūkstoši eiro 00 centi) bez PVN apmērā. Projekti ir pabeigti un var tikt uzrādīti Pasūtītājam pēc pieprasījuma.
Piedāvātais tehniskās projektēšanas speciālists nevar ieņemt citu piedāvāto speciālistu amatus.
Komisijai ir tiesības sazināties ar speciālista pieredzes aprakstā norādīto klientu. Ja pieredzes aprakstā norādītais klients sniegs negatīvu atsauksmi un klienta norādītie argumenti vērtējami kā būtiski attiecībā uz trūkumiem klienta pasūtījuma izpildē, tad Pasūtītājam ir tiesības noraidīt pretendentu kā neatbilstošu kvalifikācijas prasībām.
	Jāiesniedz piedāvātā tehniskās projektēšanas speciālista parakstīts pieredzes apraksts (turpmāk – CV) (saskaņā ar Nolikuma 7.pielikumu), pievienojot izglītību apliecinošo dokumentu kopijas (diplomu kopijas).
CV jāiesniedz tādā apjomā, lai no tā var secināt atbilstību 10.10. punkta prasībām, norādot konkrētus piemērus par 10.10. punktā uzskaitītajām prasībām.
Var pievienot ilustratīvo materiālu par realizētajiem projektiem. 
Papildus jāiesniedz speciālista pašrocīgi parakstīts apliecinājums CV veidnes nobeigumā (Nolikuma 7.pielikums) “Apliecinājums”).

	10.11.
	Pretendents līguma izpildei obligāti iesaista audiovizuālo tehnoloģiju speciālistu, kas atbilst šādām prasībām:
· augstākā izglītība (vismaz bakalaura grāds) informācijas tehnoloģijās, datorzinātnēs vai audiovizuālo mediju mākslās;
·  kurš iepriekšējo 5 (piecu) gadu (2021., 2022., 2023., 2024., 2025. un 2026. gadā līdz piedāvājuma iesniegšanas dienai) laikā kā audiovizuālo tehnoloģiju speciālists ir veicis tehniskās realizācijas vadību un uzraudzību vismaz viena izstāžu un/vai ekspozīcijas tehnisko realizāciju vismaz 180 m2 platībā  vai izstādes/ ekspozīcijas ražošanas un uzstādīšanas izmaksas ir bijušas vismaz EUR 450 000,00 (četri simti piecdesmit tūkstoši eiro 00 centi) bez PVN apmērā . Projekti ir pabeigti un var tikt uzrādīti Pasūtītājam pēc pieprasījuma.
Piedāvātais audiovizuālo tehnoloģiju speciālists nevar ieņemt citu piedāvāto speciālistu amatus.
Komisijai ir tiesības sazināties ar speciālista pieredzes aprakstā norādīto klientu. Ja pieredzes aprakstā norādītais klients sniegs negatīvu atsauksmi un klienta norādītie argumenti vērtējami kā būtiski attiecībā uz trūkumiem klienta pasūtījuma izpildē, tad Pasūtītājam ir tiesības noraidīt pretendentu kā neatbilstošu kvalifikācijas prasībām.
	Jāiesniedz piedāvātā audiovizuālo tehnoloģiju speciālista parakstīts pieredzes apraksts (turpmāk – CV) (saskaņā ar Nolikuma 7.pielikumu), pievienojot izglītību apliecinošo dokumentu kopijas (diplomu kopijas).
CV jāiesniedz tādā apjomā, lai no tā var secināt atbilstību 10.11. punkta prasībām, norādot konkrētus piemērus par 10.11. punktā uzskaitītajām prasībām.
Var pievienot ilustratīvo materiālu par realizētajiem projektiem. 
Papildus jāiesniedz speciālista pašrocīgi parakstīts apliecinājums CV veidnes nobeigumā (Nolikuma 7.pielikums) “Apliecinājums”).

	TEHNISKAIS UN FINANŠU PIEDĀVĀJUMS
	IESNIEDZAMIE DOKMENTI

	10.12.
	Pretendenta piedāvājums ir atbilstošs prasītajai tehniskajai specifikācijai un tehniskajam projektam un Ekspozīcijas “Rīgas pils vēsture” specifikācijas minimālie tehniskie raksturlielumi. Tehniskā un finanšu piedāvājuma formā norādītajām prasībām. Nolikuma 5. pielikumā  pretendents aizpilda prasīto informāciju. Tehniskajam piedāvājumam skaidri, viennozīmīgi un nepārprotami jāatspoguļo Tehniskās specifikācijas un Tehniskā projekta prasības.  Finanšu piedāvājumā pretendents norāda katras preces vai pakalpojuma cenu un kopējo cenu par līguma izpildi, sniedzot visus pakalpojumus un piegādājot visas prasītās preces, iekļaujot visus ar Iepirkuma līguma izpildi saistītos izdevumus, tostarp garantiju saistību izpildi, nepieciešamo apkopju veikšanu garantijas laikā, ja tādas nepieciešamas garantijas spēkā uzturēšanai, tajā skaitā arī nodokļus un nodevas, izņemot pievienotās vērtības nodokli. Pretendenta piedāvātā līgumcena līguma izpildes laikā netiks mainīta. Finanšu piedāvājumā visas summas jānorāda euro ar 2 (divām) decimālzīmēm aiz komata. Ja būs norādītas vairāk kā 2 (divas) zīmes aiz komata, noapaļošana netiks veikta un komisija ņems vērā tikai 2 (divas) zīmes aiz komata. Izstrādājot finanšu piedāvājumu, jānorāda cenas un apjomi visām Tehniskā un finanšu piedāvājuma formā iekļautajām pozīcijām, nav pieļaujama jaunu pozīciju un apjomu iekļaušana, kā arī esošo mainīšana.
Ja Tehniskajā specifikācijā, Tehniskajā projektā vai citā dokumentā, norādīts konkrēts materiāls/iekārta vai standarta nosaukums vai kāda cita norāde uz specifisku materiāla/iekārtas izcelsmi, īpašu procesu, zīmolu vai veidu, tad pretendents piedāvājumā var piedāvāt un norādīt ekvivalentu materiālu/iekārtu vai atbilstību ekvivalentiem standartiem, kas atbilst Tehniskās specifikācijas prasībām un parametriem un nodrošina Tehniskajā specifikācijā un Tehniskajā projektā prasīto.

Nolikuma 5. pielikumā - Ekspozīcijas “Rīgas pils vēsture” specifikācijas minimālie tehniskie raksturlielumi. Tehniskā un finanšu piedāvājuma formā -  pretendents norāda piedāvāto garantijas termiņu 
1) izgatavotajām ekspozīcijas konstrukcijām, stiprinājumiem, taktilajiem mehānismiem un furnitūrai, kā arī pret izmantoto materiālu plaisāšanu, balēšanu/dzeltēšanu, līmplēves vai atlīmēšanos un citiem vizuālajiem defektiem un 
2) uzstādītajai multimediju tehnikai un gaismām.

	Pretendents iesniedz Ekspozīcijas “Rīgas pils vēsture” specifikācijas minimālie tehniskie raksturlielumi. Tehniskā un finanšu piedāvājuma formu (Nolikuma 5. pielikums) aizpildot visu prasīto informāciju. Nolikuma 5. pielikuma formā iesniegtā kopējā summa ir uzskatāma par piedāvāto līgumcenu, kas norādāma arī EIS sistēmā kā piedāvātā līgumcena. Kopējā summa par līguma izpildi sakrīt ar piedāvāto līgumcenu EIS sistēmā.

	APAKŠUZŅĒMĒJU PIESAISTE
	IESNIEDZAMIE DOKMENTI

	10.13.
	Prasības attiecībā uz apakšuzņēmējiem: Pretendents savā piedāvājumā norāda visus apakšuzņēmējus, kuru veicamo pakalpojumu vērtība ir vismaz 10 000 EUR (desmit tūkstoši eiro un 00 centi) un katram šādam apakšuzņēmējam izpildei nododamās Iepirkuma līguma daļas aprakstu. Apakšuzņēmēja sniedzamo pakalpojumu vērtību nosaka, ņemot vērā apakšuzņēmēja un visu attiecīgā Iepirkuma ietvaros tā saistīto uzņēmumu sniedzamo pakalpojumu vērtību. Apakšuzņēmēju sarakstā norāda arī tās personas, uz kuru iespējām pretendents balstās, ja tas ir nepieciešams Nolikumā izvirzītās kvalifikācijas pierādīšanai, vai Iepirkuma līguma izpildei neatkarīgi no veicamo pakalpojumu vērtības.
	Informācija par līguma izpildē iesaistītajiem apakšuzņēmējiem jānorāda Nolikuma 1. pielikumā Papildus jāiesniedz apakšuzņēmēja apliecinājums saskaņā ar Nolikuma 8. pielikumā norādīto veidni, kas apliecina katra apakšuzņēmēja gatavību veikt tam izpildei nododamo līguma daļu. Dokuments ir attiecīgo personu parakstīts un pievienojams skanētā formā vai parakstīts ar drošu elektronisko parakstu.

	10.14.
	Pretendents var balstīties uz citu personu iespējām, ja tas ir nepieciešams Iepirkuma līguma izpildei, neatkarīgi no savstarpējo attiecību tiesiskā rakstura. Atbilstoši Publisko iepirkumu likuma 46.panta ceturtās daļas noteikumiem, pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	Ja pretendents balstās uz citu personu iespējām, tas pierāda pasūtītājam, ka tā rīcībā būs nepieciešamie resursi, iesniedzot to personu, uz kuru iespējām tas balstās, apliecinājumu vai vienošanos par sadarbību konkrētā līguma izpildei ar norādi par nepieciešamo resursu nodošanas veidu (kā tiks nodoti resursi) un apjomu.



11. Eiropas vienotais iepirkuma procedūras dokuments
11.1. Pretendents var iesniegt Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai Konkursa dokumentos noteiktajām pretendentu atlases prasībām, aizpildot sadaļas “Procedūra”, “Izslēgšana” un “Atlase”. Ja pretendents izvēlēsies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai Konkursa dokumentos noteiktajām pretendentu atlases prasībām, tam jāiesniedz šis dokuments arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Konkursa dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000.00 EUR bez PVN. Piegādātāju apvienībai jāiesniedz atsevišķu Eiropas vienoto iepirkuma procedūras dokumentu par katru tās dalībnieku.
11.2. Pretendents var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
11.3. Ja pretendents, kuram Konkursā būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai Konkursa dokumentos, Komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina pretendenta atbilstību pretendentu atlases prasībām.
11.4. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam, un tā pieejama EIS sistēmā http://espd.eis.gov.lv/.

12. Piedāvājuma vērtēšana un izvēles kritēriji
12.1. Iepirkuma komisija par uzvarētāju iepirkuma atzīst to pretendentu, kura piedāvājums ir saimnieciski visizdevīgākais, ņemot vērā cenu un ar iepirkuma līguma izpildi saistītus kvalitātes kritērijus.  Saimnieciski izdevīgākais piedāvājums tiek noteikts saskaņā ar Nolikuma 9. pielikumā noteiktajiem piedāvājuma vērtēšanas kritērijiem. Komisija vērtē pretendentus un to iesniegtos piedāvājumus saskaņā ar Publisko iepirkumu likumu, iepirkuma dokumentiem, kā arī citiem normatīvajiem aktiem.
12.2. Komisija piedāvājumu vērtēšanu veic slēgtās sēdēs šādos posmos: piedāvājumu noformējuma pārbaude, pretendentu atbilstības pārbaude noteiktajām atlases un kvalifikācijas prasībām, tehniskā piedāvājuma atbilstības pārbaude, finanšu piedāvājuma atbilstības pārbaude, saimnieciski visizdevīgākā piedāvājuma noteikšana atbilstoši Nolikuma 9. pielikumā noteiktos piedāvājuma vērtēšanas kritērijus.
12.3. Piedāvājuma noformējuma pārbaude
12.3.1. Komisija vērtē, vai piedāvājums sagatavots un noformēts atbilstoši Nolikuma 8.1. – 8.15. punktā noteiktajam.
12.3.2. Ja piedāvājums neatbilst kādai no piedāvājumu noformējuma prasībām, Komisija pieņem lēmumu par piedāvājuma tālāku izskatīšanu vai noraidīšanu, ņemot vērā samērīguma principu un nenoraidot piedāvājumu formālu trūkumu dēļ, kas neietekmē iespēju piedāvājumu izvērtēt pēc būtības un nerada vienlīdzīgas attieksmes pret pretendentiem pārkāpumu.
12.4. Pretendentu atlase un piedāvājumu atbilstības pārbaude
12.4.1. Komisija novērtē pretendenta atbilstību Nolikumā noteiktajām pretendentu atlases un kvalifikācijas prasībām.
12.4.2. Ja Komisija konstatē, ka piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, tā pieprasa, lai pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās informācijas vai dokumenta iesniegšanai Komisija nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
12.4.3. Pretendents, kura piedāvājums (t.sk. saskaņā ar Nolikumu un Publisko iepirkumu likumā noteikto papildus sniegto skaidrojumu vai papildus informāciju) neatbilst kādai no iesniedzamo kvalifikācijas dokumentu prasībām vai nesatur noteikto kvalifikāciju apliecinošu informāciju, tiek izslēgts no turpmākas dalības iepirkumā. Komisija, pieņemot šādu lēmumu, ņem vērā samērīguma principu un nenoraida piedāvājumu formālu trūkumu dēļ, kas neietekmē iespēju piedāvājumu izvērtēt pēc būtības un nerada vienlīdzīgas attieksmes pret pretendentiem pārkāpumu.
12.5. Tehniskā piedāvājuma atbilstības pārbaude
12.5.1. Pēc pretendenta atlases un kvalifikācijas pārbaudes, Komisija veic tehnisko piedāvājumu atbilstības pārbaudi.
12.5.2. Komisija izslēdz pretendentu no turpmākās dalības iepirkumā, ja pretendents ar tehnisko piedāvājumu un sniegtajām atbildēm uz Komisijas jautājumiem (ja tādi tikuši uzdoti) nepierāda savu spēju nodrošināt Nolikumā norādīto tehnisko prasību izpildi.
12.5.3. Pretendents, kura piedāvājums nav sagatavots atbilstoši tehniskā piedāvājuma sagatavošanas prasībām, tiek izslēgts no turpmākas dalības iepirkumā. Pieņemot lēmumu par šāda piedāvājuma noraidīšanu, Komisija vērtē neatbilstības samērīgumu.
12.6. Finanšu piedāvājuma atbilstības pārbaude
12.6.1. Pēc pretendentu tehnisko piedāvājumu pārbaudes, Komisija vērtē finanšu piedāvājuma atbilstību, vai finanšu piedāvājumi sagatavoti atbilstoši Nolikumā noteiktajām prasībām. Komisija pārbauda, vai finanšu piedāvājumos nav aritmētisko vai pārrakstīšanās kļūdu, kā arī, vai nav saņemts nepamatoti lēts piedāvājums, tai skaitā izvērtē un salīdzina pretendentu piedāvātās līgumcenas.
12.6.2. Nepamatoti lētu piedāvājumu pārbaudi Komisija veic PIL 53. pantā noteiktajā kārtībā.
12.6.3. Ja pretendenta piedāvājums tiks atzīts par nepamatoti lētu piedāvājumu, pretendents no turpmākas dalības iepirkumā tiks izslēgts.
12.7. Saimnieciski izdevīgākā piedāvājuma vērtēšana
12.7.1. Komisija nosaka pretendentu, kura piedāvājums ir saimnieciski izdevīgākais, ņemot vērā Nolikuma 9. pielikumā noteiktos piedāvājumu vērtēšanas kritērijus. 
12.7.2. Par uzvarētāju Iepirkumā tiks atzīts pretendents, kura piedāvājums iegūs vislielāko vērtējuma punktu skaitu. Maksimāli iespējamais iegūstamo punktu skaits ir 100 punkti.
12.7.3. Gadījumā, ja vismaz 2 pretendentiem būs vienāds punktu skaits, tad Komisija izvēlēsies to piedāvājumu, kura piedāvātā cena P1. kritērijā būs saņēmusi augstāko vērtējumu, gadījumā, ja arī tad vismaz 2 pretendentu vērtējums būs vienāds, tad Komisija veiks izlozi. 
12.8. Pretendentu izslēgšanas iemeslu pārbaude
12.9. [bookmark: _Hlk149815773]Komisija pirms galīgā lēmuma pieņemšanas par Iepirkuma rezultātiem pārbauda, vai uz pretendentu (kā arī PIL 42. panta trešajā daļā minētajām personām, izņemot Publisko iepirkumu likuma Pārejas noteikumu 28.punkta otrajā apakšpunktā minētajām personām), kuram būtu piešķiramas līguma slēgšanas tiesības, neattiecas PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētie izslēgšanas iemesli un rīkojas atbilstoši PIL 42. un 43. panta noteikumiem. 
12.10. Komisija attiecībā uz pretendentu, kuram būtu piešķiramas iepirkuma līguma slēgšanas tiesības, pārbauda Starptautisko un Latvijas Republikas Nacionālo sankciju likuma 11.1 panta pirmajā daļā noteikto.
12.11. Komisija piešķirs tiesības slēgt iepirkuma līgumu pretendentam, kurš atbildīs visām Nolikumā noteiktajām prasībām un kurš būs iesniedzis piedāvājumu ar vislielāko vērtējuma punktu skaitu, un nav izslēgts no iepirkuma saskaņā ar PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētajiem izslēgšanas iemesliem vai Starptautisko un Latvijas Republikas Nacionālo sankciju likuma 11.1 pantā minētajiem izslēgšanas nosacījumiem.
12.12. Komisija 3 (triju) darba dienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz iepirkuma līguma slēgšanu. 
12.13. Pasūtītājs ne vēlāk kā 10 (desmit) darba dienu laikā pēc dienas, kad stājas spēkā iepirkuma līgums, iesniedz publicēšanai Iepirkumu uzraudzības biroja tīmekļvietnē paziņojumu par līguma slēgšanas tiesību piešķiršanu.
12.14. Pasūtītājs ir tiesīgs pārtraukt Iepirkumu un neslēgt iepirkuma līgumu, ja tam ir objektīvs pamatojums.

13. Iepirkuma līguma noslēgšana
13.1. Iepirkumā izraudzītais pretendents iegūst tiesības slēgt iepirkuma līgumu par Iepirkuma priekšmetu.
13.2. Iepirkuma līgumu ar izraudzīto pretendentu slēdz ne agrāk kā nākamajā darbdienā pēc PIL 60. panta septītajā daļā norādītā nogaidīšanas termiņa beigām, ja Iepirkumu uzraudzības birojā nav PIL 68. pantā noteiktajā kārtībā iesniegts iesniegums par iepirkuma procedūras pārkāpumiem.
13.3. Pasūtītājs slēgs ar izraudzīto pretendentu iepirkuma līgumu, pamatojoties uz pretendenta piedāvājumu un saskaņā ar Nolikuma noteikumiem un iepirkuma līguma projektu (Nolikuma 10. pielikums).
13.4. Izraudzītajam pretendentam iepirkuma līgums jāparaksta ne vēlāk kā 10 (desmit) dienu laikā no pasūtītāja attiecīga uzaicinājuma nosūtīšanas dienas. Ja pretendents minētajā termiņā pasūtītājam neiesniedz parakstītu iepirkuma līgumu, tas tiks uzskatīts par atteikumu to slēgt.
13.5. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, Komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkumu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, Komisija pieņem lēmumu pārtraukt iepirkumu, neizvēloties nevienu piedāvājumu.

14. Personas datu apstrāde
14.1. Personas datu apstrāde tiek veikta saskaņā ar Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības 6. panta pirmās daļas b) un c) apakšpunktu.
14.2. Pretendents nodrošina, ka visu savā piedāvājumā norādīto fizisko personu (tostarp apakšuzņēmēju, ja tādi tiek piesaistīti, speciālistu, darbinieku, kontaktpersonu u.c.), (turpmāk – fizisko personu) datu apstrādei, kuru veiks Pasūtītājs gan šajā iepirkumā, gan līguma izpildē, ja ar pretendentu tiks noslēgts iepirkuma līgums, ir nodrošināts personas datu apstrādes tiesiskais pamats normatīvajos aktos noteiktajā kārtībā. Pretendents nodrošina fizisko personu informēšanu par personas datu apstrādi.

15. Nolikumam pievienoto dokumentu saraksts
15.1. Nolikumam ir pievienoti šādi dokumenti:
15.1.1. [bookmark: _Hlk195705007]Pieteikums dalībai Iepirkumā (forma) – 1. pielikums;
15.1.2. Apliecinājums par neatkarīgi izstrādātu piedāvājumu – 2. pielikums;
15.1.3. Tehniskā specifikācija vispārīgās prasības – 3. pielikums (pēdējais aktualizācijas datums 24.07.2026.)
15.1.4. Tehniskais projekts - 4. pielikums (pēdējais aktualizācijas datums 24.07.2026.);
15.1.5. Ekspozīcijas “Rīgas pils vēsture” specifikācijas minimālie tehniskie raksturlielumi. Tehniskā un finanšu piedāvājuma forma – 5. pielikums (pēdējais aktualizācijas datums 24.07.2026.);
15.1.6. Pieredzes apliecinājums (forma) – 6. pielikums ;
15.1.7. Pretendenta pieaicināta speciālista profesionālās pieredzes apraksts (CV) un apliecinājums – 7. pielikums;
15.1.8. Apakšuzņēmēja apliecinājums – 8. pielikums;
15.1.9. Piedāvājuma vērtēšanas kritēriji – 9. pielikums;
15.1.10. Iepirkuma līguma projekts – 10. pielikums.

